cyanic-selkie/wikianc huggingface dataset:
Farrisrunden
Løypeprofil
Starten går ved idrettsanlegget til Nanset I.F. nord for Larvik sentrum. Løypetrassen er ca. 70 km lang og går delvis på offentlig vei. Deltakerne har et selvstendig ansvar for å følge gjeldende trafikkregler. Underlaget fordeler seg som følger:
Volvo 300
Volvo 340 er en modell lansert av Volvo i 1976 som et alternativ til Volvo 240.
340 var Volvos første bil utviklet av det nederlandske datterselskapet i Born. Volvo 340 var i utgangspunktet utviklet av DAF som DAF 77 og skulle bli DAF 66s etterfølger fra 1977. Da Volvo overtok DAF ble bilens navn endret til Volvo 343. Volvo 340 fantes i en tre- (343) og en femdørsversjon (345) og i flere utstyrsvarianter, deriblant L, DL, GL, GLE, GLS og DLS.
Volvo 360 ble introdusert i 1982 med utsyrsnivåene GLS, GLE og GLT. Fra 1984 ble 300-serien også levert i fire-dørs utgave. Det ble frem til 1991 produsert 1 397 000 eksemplarer.
Hålandsvatnet
Hålandsvatnet er en innsjø i Stavanger og Randaberg kommuner i Rogaland fylke. Hålandsvatnet ligger i Madla i Stavanger og Goa/Leikvoll og Goa/Viste hageby grunnkretser i Randaberg. Vatnet har et areal på 1,2 km² (0,63 km² i Stavanger, resten i Randaberg). NVE oppgir at vannet ligger 8 meter over havet, og er 25 meter dypt på det dypeste.
Høye giftkonsentrasjoner
Vannet har betydelig tilsig fra jordbruk og annet som gjør vannet næringsrikt. Dette har ført til jevnlige oppblomstringer av giftproduserende blågrønnalger. Forholdene varierer fra år til år, men målinger i 2001 viste bedring fra 1980-tallet. I 2005 var vannet giftfritt, men i 2012 og 2013 var det igjen badeforbud på grunn av gift. Både i 2014 og 2015 var det store algeoppblomstringer på våren, men utpå sommeren 2014 ble vannet friskmeldt. .
Godt fiskevatn
Vatnet er næringsrikt med relativt lite nedbørfelt, og er utsatt for gjengroing. Likevel regnes vatnet som ett av de beste fiskevatn i Rogaland med ørret og røye. Fra gammelt av var dette et rikt røyevatn, men gyteplassene er etter hvert ødelagt på grunn av groing. Kultivering av vatnet med utsett av fisk har imidlertid skapt gode fiskeforhold. Største fisk er rapport på 4.2 kg.
Fylkesvei 82 (Buskerud)
2019 ble veien del av fylkesvei 2762.
Haloperidol
Haloperidol (Haldol®), C21H23ClFNO2, et typisk antipsykotika tilhørende gruppen butyrofenonderivat. Preparatet ble funnet og patentert i 1959 av Janssen–Cilag. Det er et standardpreparat blant antipsykotika og anvendes oftest når et nytt antipsykotika skal sammenlignes mot pasientens tidigere behandling.
Dosering
Dosen avpasses individuelt for pasienten av behandlende lege.
Haldol finnes som en tablett i styrkene 1 og 4 mg, oral løsning 2 mg/ml samt injeksjonsvæske i varierende styrker og varianter, bl. a. depotinjeksjon. Vanlig innledningsdose er 1–4 mg og underholdsdose mellom 4 og 8 mg. Høyere doser enn 10 mg er ikke studert.
Samaria
Samaria er et stedsnavn i Israel/Vestbredden. Det sikter enten til:
Annet:
Greg Lutzka
Greg Lutzka (20. april 1984) er en amerikansk profesjonell skater. Han begynte å skate i 1997 og ble proff i 2001. Idag bor Greg i Huntington Beach og er sponset av Almost, Oakley, Independent, Drop Backpacks, Globe, FKD, Bones, Sun Diego Boardshops, Vestal, Monster Energy Drink.
Finn Dæhli
Finn Dæhli (født 21. mai 1954, død 6. august 1984 i Pakistan) var en norsk fjellklatrer som omkom i en klatreulykke på Trango i Karakorum, pakistansk Himalaya sammen med Hans Christian Doseth i 1984. De to var i en klatrekspedisjon sammen med Dag Kolsrud og Stein P. Aasheim. Ingen hadde klatret ruten tidligere. På et tidspunkt skilte de lag. Doseth og Dæhli fortsatte mot toppen, mens Kolsrud og Aasheim. Doseth og Dæhli falt trolig på retur fra toppen.
Harald Aksnes
Harald Hjelseth Aksnes (født 11. august 1983 i Bergen) er en norsk tidligere fotballspiller som spilte som målvakt.
Han ble i 2002 juniornorgesmester for Brann. Fra 2005 til 2008 var han under kontrakt med Sandefjord Fotball, men fikk ikke spilletid for førstelaget. En kort periode i 2007 var han utlånt til Sogndal og spilte én kamp der. Etter 2008-sesongen gikk han til Eidsvold Turn.
I august 2010 signerte han for Løv-Ham som reservemålvakt ved siden av Erlend Johansen. Etter sesongen forlenget han kontrakten med klubben, samtidig som hans fetter Øystein Aksnes også signerte for Løv-Ham. Aksnes fortsatte ikke i klubben etter at Løv-Ham og Fyllingen slo seg sammen til FK Fyllingsdalen.
Aksnes har påbegynt grunnutdannelse innen idrettsfag.
Klozapin
Klozapin (Clozapine, det registrerte varemerket Leponex), 8-kloro-11-(4-metyl-1-piperazinyl)-5H-dibenzo(b,e)(1,4)diazepin, et neuroleptikum. Klozapin er et atypisk neuroleptikum og har ved siden av olanzapin sterkest kjente antipsykotiske effekt av alle atypiske neuroleptika, dog svakere stemningsstabiliserende effekt, hvorav det mer sjelden anvendes ved bipolart syndrom enn andre legemiddel fra samme gruppe. Klozapin blir i all hovedsak kun foreskrevet når minst to andre antipsykotika er forsøkt og at disse ikke har hatt den ønskede effekt.
Klozapin anvendes fremst ved terapiresistent schizofreni.
Substansen kan gi kraftig vektøkning som bivirkning og alvorlige bivirkninger på blodet og derfor må blodprøvekontroller tas regelmessig. Om pasienten øker så mye i vekt at det truer dennes fysiske helse, bør klozapinbehandlingen revurderes.
Vajots Dzor
Vajots Dzor (armensk: Վայոց Ջոր) er en av Armenias ti provinser. Provinsens areal er 2 307 km². Ved folketellingen i 2011 hadde Vajots Dzor 52 324 innbyggere og administrasjonssenteret ligger i byen Jeghegnadzor.
Provinsen ligger sør i Armenia og grenser til Aserbajdsjan i øst og i vest og til provinsene Gegharkunik i nord og til Siunik i sør.
Militære grader i Iran
Militære grader i Iran er en ranginndeling av militært personell i Iran. Selv om noen av benevnelsene kan spores tilbake til sassanidene, ble det nåværende gradssystemet innført under Reza Pahlavi. Det ble beholdt etter den iranske revolusjon i 1979,
Gradssystemet er felles for land- og luftforsvar, mens marinen har egne distinksjoner.
Klassifisering og tiltaleformer
Gradene deles inn i 4 klasser; Sarbāzān (soldater), Darajedārān (graderte), Afsarān (offiserer) og Omarā˓ (øvre befal). Offiserene deles videre inn i Afsarān-e Joz˓ (underoffiserer) og Afsarān-e Arshad (viderekomne offiserer).
De ulike klassene tiltales med Sarbāz, Sarkār, Jenāb eller Tīmsār + grad (gjelder ikke Sarbāz) + ev. etternavn. Sarkār og Jenāb brukes om hverandre. Grad + etternavn er også vanlig.
Konfliktåret 1900
Boerkrigen
Etter flere års spenninger mellom Storbritannia og boerne i Sør-Afrika, forsøker britiske styrker under general Buller i januar å bryte seg igjennom boerlinjene og befri Ladysmith. Etter fremgang innledningsvis ble britene tvunget til å dra seg tilbake etter å ha mistet 87 offiserer og 1647 mann. I februar ble diamantgruvebyen Kimberley befridd, som under alvorlig bombardement vært beleiret av boerne siden 1899, av et britisk kavaleri bestående av rundt 5000 enheter. Den lille byen Mafeking hadde siden oktober 1899 blitt forsvart av en garnison på 700 irregulære tropper og bevæpnede bybeboere. Den ble beleiret av 5000 boere under general Cronje. Byen ble bombardert uavbrutt og den 12. mai angrep 300 boere og brøt seg inn, men ble tvunget til å kapitulere. Den 17. mai ble byen befridd av en kavaleri kolonne under ledelse av oberst Mahons.
Bokseropprøret
Fiendtlighetene mot vest leder til opprør i Kina i mai når «Selskapet av de rettferdige og harmoniske knyttnever» eller boksere, snikmyrder den tyske sendemannen og beleirer de utenlandske legasjonene. Bokserne, som ble støttet av enkekeiserinnen, i en kamp mot alt utenlandsk innflytelse i Kina. Europeiske nasjoner som ble ledet av Storbritannia og Tyskland befrier seinere på året legasjonene og gjenoppretter sin autoritet i Kina.
Hodejegerne (underholdningsprogram)
Hodejegerne er et norsk gameshow og underholdningsprogram med Alf Tande-Petersen som gikk på NRK1 fra 2002 til 2004. Her skulle to kjendislag (hodejegere) gjette yrket til seks ukjente personer. Også seerne kunne delta. Programmet ble sendt på lørdagskveldene.
Serien hadde flere likhetstrekk med De ukjente, som gikk på NRK1 fra 2009 til 2012.
Programmet var meget populært. For eksempel ble andre episode sett av 1,4 millioner.
Om serien
To kjendislag, som kaltes hodejegerne, skulle gjette yrkesbakgrunnen til seks ukjente personer, ved hjelp av forskjellige våpen og feller. Deltakerne, som skulle representere seks ulike yrker, var fra forskjellige deler av landet og ble plukket ut via for eksempel yrkesforbund. Hodejegerne fikk en ”mystisk” presentasjon av deltakerne, som de ellers bare fikk vite fornavnet på. Deretter skulle hodejegerne prøve og teste, forhøre og grille disse personene, for så å ende opp med en konklusjon om hvilket yrke de hadde.
Blyglans
Blyglans, også kalt galenitt (fra latin galena, «blymalm» og endelsen «-itt»), er et mineral med kjemisk formel PbS (blysulfid), karakterisert av blyfarget, blyaktig glans. Det er den viktigste malmsorten for å fremstille bly. I begynnelsen av radioteknikken ble blyglans også brukt til likeretting av radiosignaler. I tillegg til bly inneholder det ofte noe sølv. Sølvinnholdet er ofte så høyt at det kan danne sølvmalm.
Ved flere av de tidligere norske kisgruvene var blyglans et viktig biprodukt; i Bleikvasslia og Mofjellet i Nordland var det et av hovedmineralene.
Eugene Ejike Obiora
Eugene Ejike Obiora (født 25. februar 1958, død 7. september 2006 i Trondheim) var en norsk statsborger, opprinnelig fra Nigeria. Han var eldst i en søskenflokk på 10, og bodde i Norge i over 20 år. Obiora omkom under arrestasjon på Østbyen Servicekontor, der han var for å klage på et avslag på søknad om sosialhjelp.
Tilfellet Obiora
Etter at han i henhold til politiets forklaring hadde rettet trusler mot og fotografert personalet der, ble vaktselskapet tilkalt, men politiet dukket opp. Under uklare omstendigheter omkom Obiora da en politimann tok et livsfarlig halsgrep på han mens han lå nede i mageleie. Etter han først nektet å forlate området, deretter motsatte seg arrest. Kvinnen som jobbet på sosialkontoret, og som etterlot Obiora alene med de to politimennene, har forklart at han var rolig da hun forlot ham. Hennes forklaring strider mot politiets påstand om at Obiora truet ansatte ved sosialkontoret. Vitner hevder også at det ble tatt et nytt halsgrep utenfor sosialkontoret. Politiet ble beskyldt for selektiv vektlegging av vitner, og det er fremkommet at de involverte fritt gikk gjennom hendelsesforløpet før de ble avhørt og at politiets forklaringer først ble underskrevet to måneder etter hendelsen. Dette er i strid med et rundskriv fra Riksadvokaten om slike saker.
Saken skapte medieoppmerksomhet nasjonalt og lokalt, med anklager om overdreven maktbruk og rasisme, og opprørte afrikanske foreninger i Norge. Saken fikk ytterligere oppmerksomhet da det kom frem at politimannen som tok halsgrep på Obiora også hadde vært involvert i Baidoo-saken i 1999, hvor en ghaneser ble lagt i bakken med samme halsgrepet. I tillegg kom det frem at en jugoslav hadde anmeldt ham for å ha brukt samme halsgrep.
Dødsårsak
Ifølge en reportasje i Aftenposten sier obduksjonsrapporten fra rettsmedisinerne Ivar Skjåk Nordrum og Olav Haugen følgende om dødsårsaken: «Hendelsesforløpet taler for at avdøde, som trolig var i sterkt sinnsmessig opprør, har kommet i en for åndedrettet meget kritisk situasjon ved at det først ble anlagt «halsgrep» og deretter ble lagt i mageleie iført håndjern». Artikkelen refererer videre til en tilleggsuttalelse fra rettsmedisinerne som sier at forsøk med friske personer viser at har man vært fastspent i mageleie i tre minutter reduseres lungekapasiteten med 40 prosent. Obduksjonsrapporten viser også til engelsk litteratur der leiebetinget kvelning er beskrevet i forbindelse med politiarbeid, i psykiatrien og ved ambulansetransport. Rapporten sier også at Obiora fikk strupehodet (skjoldbruskkjertelen) knust noe som kan ha ført til kvelning.
Riksadvokatens vurdering tar utgangspunkt i om vilkårene for lovlig pågripelse var tilstede og om straffansvar finnes etter bestemmelsene i straffeloven §§ 228 første og annet ledd, annet straffalternativ (legemsfornærmelse med dødsfølge), 229 tredje straffalternativ (legemsbeskadigelse med dødsfølge) og 239 (uaktsomt drap), i tillegg til straffeloven § 325 om grov uforstand i tjenesten. Straffansvar for forsettlig drap (§ 233), og «ordinær» legemsbeskadigelse og legemsfornærmelse uten ansvar for dødsfølgen, er også vurdert.
Riksadvokaten har konkludert med at det ikke forelå en pågripelsessituasjon hvor det kunne være lovlig å benytte virkemidler som kunne sette Obioras liv i fare. Riksadvokaten mener videre at det er tilstrekkelig tvil om politimennene kan ha hatt tilstrekkelig kunnskaper om farene ved metodene de valgte å bruke, og at tjenestemennene benyttet en arrestasjonsteknikk som de var opplært til å bruke. Spesielt at de ikke hadde kunnskaper om risikoen ved å anbringe agiterte personer i mageleie. De anmeldte politimennene er deretter ansett som uten straffeansvar av Riksadvokaten under henvisning til at de var ukjent med konsekvensene av maktbruken. Det var imidlertid kjent at de gjentatte ganger hadde vært involvert i lignende forhold. De to politimennene som foretok pågripelsen på sosialkontoret hadde tidligere vært anmeldt 14 ganger for vold, hvorav politimannen som tok halsgrep er anmeldt for dette tre ganger tidligere.
Etterspill
Dødsfallet ble etterforsket av Spesialenheten for politisaker, som henla saken 4. mai 2007. Det ble holdt demonstrasjoner i Trondheim 8. mai 2007, og i Trondheim og Oslo 19. mai, hvor bl.a. øyenvitnet Ghulam Ali talte. Ali fortalte sin versjon av det som skjedde den dagen, da han så hendelsen på avstand og hørte skrik fra Obiora som var lagt i bakken av politiet. 28. juni 2007 ga Riksadvokaten Spesialenheten for politisaker ordre om å iverksette ny og grundigere etterforskning av saken. 21. desember ble saken henlagt av riksadvokat Tor-Aksel Busch. Etter henleggelsen ba sivilombudsmann Arne Fliflet om å få innsyn i alle dokumenter og gjorde en egen granskning. Sivilombudsmannen kom med en uttalelse 16. februar 2010, hvor «Ombudsmannen kritiserer justis- og politimyndighetene på flere punkter. Unnlatelsen av tilfredsstillende regulering og opplæring innebærer etter ombudsmannens syn et brudd på de menneskerettighetsforpliktelser Norge har påtatt seg».
23. juni 2008 klaget Obioras sønn saken inn for Den europeiske menneskerettsdomstol (EMD). Saken ble senere avvist da det i mellomtiden ble inngått forlik mellom staten og Obioras sønner, hvor en fikk NOK 400 000 og den andre fikk NOK 100 000. Til sammenligning var maksutbetaling på voldsoffererstatning i 2011 på snaue 3,1 millioner kroner, noe som tilsvarer 40 ganger grunnbeløpet i folketrygden.
Polititjenestemennenes versjon
Den 13. september 2007 fortalte de fire polititjenestemennene for første gang sin historie anonymt til Adresseavisen. De fortalte at de ikke kunne gjort mer for å unngå at situasjonen ble voldelig.
Da de ankom sosialkontoret, prøvde de gjentatte ganger å roe Obiora ned. Ifølge polititjenestemennene kunne Obiora gått derfra som en fri mann dersom han bare hadde roet seg ned og fulgt politiets ordre. Det gikk minimum 20 minutter fra politiet kom til Østbyen Servicekontor og til de tok tak i Obioras armer for å geleide ham ut. «Vi var da kommet til et punkt der sinnsstemningen hans var svært opphisset, og han ga inntrykk av å være aggressiv. Da turte vi ikke forlate ham, vi måtte håndtere ham,» uttalte den ene av politimennene til Adresseavisen.
Da de tok tak i Obioras armer, gjorde han ifølge polititjenestemennene kraftig motstand. Det førte til et basketak. De to som startet pågripelsen av ham avviser at de kunne brukt batong eller pepperspray for å lettere nøytralisere Obiora. «Det er mange svar på hvorfor jeg ikke brukte batongen. Du har den i en hylse, og det tar tid å få den opp og slå den ut. For det andre sier instruksen at du skal slå kun mot store muskelgrupper. Obiora var i slagsmål med kollegaen min, og sjansen for å treffe noen av dem i hodet ville vært stor. For det tredje er det så langt jeg kan se mye mer skånsomt og mindre farlig å kaste seg rundt nakken på en person for å få ham ned enn å slå ham. For det fjerde ville det sett svært voldsomt ut», sa en av tjenestemennene til avisen. Han opplyste også at han aldri hadde brukt batong mot noen. Pepperspray var ikke patruljen oppsatt med. Isteden valgte en av politimennene å kaste seg på ryggen til Obiora og legge høyrearmen rundt halsen hans.
Organisasjonen Respekt
En ad hoc-organisasjon ble opprettet etter Obioras død og arbeider mot rasisme og politivold. Organisasjonen var aktiv i Oslo, Bergen og Trondheim, der den har tatt initiativ til flere demonstrasjoner.
Respekt krevde blant annet at det måtte reises straffesak mot de involverte politimennene og at politimester Per Marum i Trondheim måtte gå av. De krevde også en kraftigere innsats mot rasistiske holdninger innen politietaten, og vil i den sammenhengen blant annet innføre et krav til politifolk som stopper folk om å skrive ut et dokument der begrunnelsen for at de stoppes klargjøres, slik lovverket var i Storbritannia.
Peter Jorde
Peter Jorde (født 13. juli 1964) er en dansk skuespiller og sanger. Han har sin utdannelse fra Skuespillerskolen ved Aarhus Teater. Han har medvirket i flere musikaler og operetter i Danmark.
Jorde har også medvirket i ulike skuespill, TV-serier og filmer, og han har dubbet animasjonsfilmer.
Peter Jorde er utdannet psykolog fra Københavns Universitet, med spesialisering innen organisasjonspsykologi, klinisk psykologi og interpersonell kommunikasjon. Han driver eget firma med tittelen «Psykologi og performance».
Jay Needham
Jay Needham (født 30. september 1984) er en amerikansk fotballspiller som spiller for Austin Aztex.
Needham spilte tidligere for Alta IF og spilte så å si alle kampene i 2008-sesongen. Han har tidligere spilt for Puerto Rico Islanders i USA sin nest øverste divisjon, og ble kåret til årets nykommer der i 2007. Vinteren i 2010 gikk turen tilbake til hjemmelandet og klubben Austin Aztex
Star Wars: X-Wing Alliance
Star Wars: X-Wing Alliance eller XWA er oppfølgeren til Star Wars: TIE Fighter og det fjerde spillet i X-Wing-serien. Fordi at spillerne ikke likte det forrige spillet i serien, Star Wars: X-Wing vs. TIE Fighter, og fordi det også ikke hadde noen historie, så er XWA som oftest regnet som det tredje spillet i serien.
Spillet er bedre på de fleste områder i forhold til sine forgjengere. Historien handler om familien Azzameen som driver med handel. Spilleren spiller rollen som Ace Azzameen, den yngste i familien.
Bortsett fra at man her også får medaljer og merker for å vinne oppdrag, så samler man i dette spillet også suvenirer fra de forskjellige oppdragene. Man har også et e-postsystem hvor man får e-poster mellom oppdragene som forteller mere om Ace og gir et dypere innblikk inn i hans forhold og informasjon om familien.
XWA er det første spillet i serien som har stemmer for all dialogen. Flygekontrollen er også marginalt oppdatert i forhold til de tidligere spillene. Man kan nå lenke sammen de forskjellige energibaserte våpnene slik at man kan avfyre de på samme tid og det er lagt til støtte for "rudder". Grafikken har også blitt forbedret. Man har nå høyere oppløsning på teksturene, mer komplekse modeller og en tredimensjonal cockpit. Cockpiten har ikke bevart det samme designet som i de tidligere spillene. Mange av skjermene er nå separert og figurerer som flytende vinduer. Spilleren har også mulighet til å hoppe over opp til 3 oppdrag i spillet, bortsett fra oppdragene fra familien.
Historie
Spillets prolog og øvelsesoppdragene handler om Aces familie hvor de andre familiemedlemmene og Emkay (en droide) instruerer ham i hvordan man skal fly et corelliansk transportskip slik at han også kan jobbe for familien.
Disse oppdragene avslører at Azzameen konkurrerer med Viraxo og er sympatetisk til opprørerne. På grunn av dette så smugler overhodet i familien, Tomaas Azzameen, bacta for opprørerne etter slaget om Hoth. Dette resulterer i at Imperiet overfaller stasjonen de eier og familien ender opp med å søke asyl hos opprørerne.
Ace er med i mange oppdrag som en pilot for opprørerne mens han også hjelper familien sin med å kjempe mot Viraxo. Oppdragene inkluderer å avsløre Imperiets hemmelige prosjekter, inkludert byggingen av den andre dødsstjernen.
Noen hendelser forbinder spillet til filmene Star Wars Episode V: Imperiet slår tilbake og Star Wars Episode VI: Jediridderen vender tilbake, slik som sekvensene som omhandler opprørernes flukt fra Hoth og når de fanger ferga Tyderium. Spillet slutter med slaget om Endor. Andre hendelser forbinder spillet til Shadows of the Empire, slik som oppdraget hvor man må hjelpe Dash Rendar med å fangle fra lasteskipet Suprosa fra Imperiet som frakter planene for den andre dødsstjernen.
Noen påskeegg
I øvingsoppdraget hvor Emka flyr for Ace mens han styrer våpenet, så befinner spilleren seg på en romstasjon som er et kasino. Hvis man er rask nok så kan man se Boba Fetts Slave 1. Den går inn i overlyshastighet ganske raskt. Dash Rendars YT-2400 Outrider kan også finnes.
Det er et ubekreftet rykte som sier at Lando Calrissians Lady Luck også finnes i spillet.
Noe få modeller er i spillets datafiler, men finnes ikke i selve spillet eller dets bibliotekfunksjon. Spillerne kan lage sine egne oppdrag som kan bruke disse gjemte modellene.
Modifikasjoner
X-Wing-prosjektet ble avsluttet før noen utvidelsespakker ble planlagt. XWA er derfor det eneste spillet i serien som ikke har noen utvidelsespakker og det er heller ikke blitt laget noen forbedrede versjoner, slik som med X-Wing og TIE Fighter. LucasArts ga ut en patch som reparerte en del feil og la til kamerafunksjon og Naboo Starfighter fra Star Wars Episode I: Den skjulte trussel.
Jerusalem (band)
Jerusalem er et svensk kristent hardrockband fra 1975. De var pionerer innen kristen-hardrock, ikke bare i Sverige, men også utover landets grenser. De var fra starten store i det kristne ungdomsmiljøet i Norge, på grunn av sin banebrytende musikkstil.
Ulf Christiansson («Uffe») har hele tiden vært frontfigur og har skrevet de fleste av låtene. Han er gitarist og sanger. De andre bandmedlemmene har blitt byttet ut opp gjennom årene. Bandet består av gitar, bass, keyboard og slagverk.
Bandhistorie
Det første albumet kom i 1978, og vakte stor oppmerksomhet. Rock var nytt innen kristen musikk. Flere av låtene er blitt klassikere, som Noa og Pappa, vem har gjort. På det neste albumet Volym 2 var balladen Jag vill ge dig en blomma. I 1981 kom albumet Krigsman, med flere av låtene som senere har blitt en del av det obligatoriske reporteoaret på bandets konserter: Ständig förändring, It's mad, Moderne man og Sodom. Det neste albumet Vi kan inte stoppas var mer kommersielt. Bandet var nå inne i sin mest aktive periode, med turneer både i USA og Europa. Flere album ble utgitt både i svenskspråkige og engelskspråkige utgaver. I 1985 kom live-albumet In His Majesty's Service – Live in USA, med låtene Warrior og Can't stop us now. Bandet hadde en pause på midten av 1980-tallet, der de gikk på bibelskolen hos menigheten Livets Ord i Uppsala.
De seneste årene har gruppen opptred sporadisk. Bandet har hatt ulike medlemmer. I 2006 feiret gruppen sitt 30-årsjubileum med tre konserter, der bandets ulike medlemmer deltok. I samme anledning ble det utgitt to samleplater, Tretti och Greatest hits og én DVD.
Thomas Eftedal
Thomas Eftedal (født 5. april 1978) er en norsk fotballspiller som spiller for Leknes FK. I 2007 spilte han for Hønefoss BK, hvor han var på utlån fra Sandefjord Fotball. I 2011 meldt han overgang til Leknes FK. Hans posisjon på banen er forsvar, og spesielt høyre back.
Siunik
Siunik (armensk: Սյունիք) er en av Armenias ti provinser. Provinsens areal er 4 506 km². Ved folketellingen i 2011 hadde Siunik 141 771 innbyggere og administrasjonssenteret ligger i byen Kapan.
Liste over jagerfly i den andre verdenskrig
Dette er en liste over jagerfly brukt under andre verdenskrig, fordelt på land.
Boksamling
Boksamling er samling av bøker, og omfatter også oppsporing, anskaffelse, organisering, katalogisering, fremvisning, lagring og vedlikehold av bøkene som er av interesse for en enkelt samler. Kjærlighet til bøker kalles «bibliofili», og en som elsker å lese, beundre og samle bøker kalles en «bibliofil».
Boksamling kan være enkelt og billig, for det finnes millioner av nye og brukte bøker, og tusenvis av bokhandlere, blant andre internett-bokhandlere som Abebooks, Alibris og Amazon. Bare rike boksamlere kan kjøpe de store sjeldenhetene: Gutenbergs bibel og Shakespeares First Folio er for eksempel både berømte og svært verdifulle. Gjennomsnittlige samlere samler kanskje på verker av sin egen favorittforfatter, førsteutgaver av moderne forfattere eller bøker om et spesielt emne. Bokpriser avhenger generelt av etterspørselen etter en gitt bok, antallet kopier som er tilgjengelig og bøkenes tilstand.
Ringeriksregionen
Ringeriksregionen er et regionråd som omfatter medlemskommunene Hole, Ringerike, Krødsherad, Modum og Jevnaker i Viken. Det interkommunale politiske Rådet for Ringeriksregionen består av kommuner som tradisjonelt har samarbeidet på ulike plan gjennom lang tid. Kommunene grenser til hverandre.
Symfoni i h-moll (Schubert)
Symfoni i h-moll (D 759), med tilnavnet «Den ufullendte», er Franz Schuberts 7. symfoni, skrevet i 1822/23 og uroppført 17. desember 1865.
Ringeriksregionen
Regionen er oppkalt etter landskapet Ringerike og følger til en viss grad landskapets tidligere grenser. Ringerike, Hole, Krødsherad og Modum inngår i distriktet mens Jevnaker tradisjonelt har vært regnet til Hadeland i Vestoppland. Sigdal inngår i distriktet, men deltar istedenfor i regionrådet for Kongsbergregionen.
Symfoni i h-moll (Schubert)
Den ufullendte regnes for å være den første fullblods romantiske symfonien – romantisk ved sin bruk av drømmende, mystiske temaer ikledd fargerik klangdrakt. Symfonien ble skrevet to år før Beethoven skrev sin 9. symfoni.
Denílson Pereira Neves
São Paulo
Denílson startet sin karriere i São Paulo, og tok del i klubbens Copa Libertadores i 2005. Han var for det meste reservespiller i tiden han var i São Paulo, han fikk bare 12 kamper for klubben, åtte av dem som innbytter.
Liu Yongfu
Liu Yongfu (kinesisk: 劉永福; pinyin: Liú Yǒngfú; Wade-Giles: Liu Yung-fu; vietnamesisk: Lưu Vĩnh Phúc; født 10. oktober 1837 i Qinzhou som da var i Guangdong i Kina, død 1917) var en hakka-kinesisk lykkejeger.
Denílson Pereira Neves
Arsenal
Den 31. august 2006 ble Denílson kjøpt av Arsenal for £3,4m. Mange var overrasket over hans overgang til Arsenal på grunn av liten erfaring innen fotball på høyt nivå. Av Arsène Wenger har han blitt beskrevet som en mellomting mellom Tomáš Rosický og Gilberto Silva
Liu Yongfu
Liu Yongfu kjempet mot Qing under taipingopprøret i 1850- og 1860-årene, og ble deretter kommandant for De svarte flaggene, en hærstyrke bestående av tidligere taipingopprørere. Han ledet dem i kamper for franskmennene i Tonkin i 1870- og 1880-årene. Under den fransk-kinesiske krig i 1884 og 1885 ble han en nær venn av generalen og politikeren Tang Jingsong, Republikken Formosas første president, og hjalp ham å organisere motstand mot den japanske okkupasjonen av Taiwan.
Denílson Pereira Neves
Arsenal
Denílson fikk sin debut for Arsenal i Ligacupkampen mot West Bromwich Albion den 24. oktober 2006. Han var etter det så å si fast på Arsenals ligacuplag. Han fikk sin Premier League-debut for Arsenal som innbytter i 1–0 tapet mot Sheffield United FC den 30. desember 2006 på Bramall Lane. Denilson scoret sitt første mål i Arsenaltrøya i ligacupkampen hjemme mot Newcastle United FC, hvor Arsenal vant 2–0.
Liu Yongfu
Fra 5. juni til 21. oktober 1895 var han Republikken Formosas andre og siste president.
Denílson Pereira Neves
Arsenal
Denílson har gjort seg bemerket som en spiller som er god til å vinne ballen, har gode pasningsferdigheter, og har en spillestil som ligner litt på Cesc Fàbregas. Denílson blir sett på som en framtidig stjerne for Brasil, og et lovende talent klar for utvikling.
Landslagskarriere
I november 2006 ble Denílson for første gang innkalt til som erstatter for Gilberto Silva i vennskapskampen mot  Men Denílson ble bare ubenyttet reserve i denne kampen. Denílson har vært kaptein på flere av U-landslagene i Brasil.
Henri Maspero
Henri Maspéro (født 15. desember 1883 i Paris, død 17. mars 1945 i konsentrasjonsleiren Buchenwald i Tyskland) var en fransk sinolog. Han døde i en tysk konsentrasjonsleir.
Bakgrunn
Henri Maspero hadde jødisk opphav. Han var sønn av egyptologen Gaston Maspero, og halvbror til sinologen Georges Maspero. Etter begynnende studier og forskning i egyptologi med sin far i Egypt vendte Henri Maspero tilbake til Frankrike og studerte jus, og så kinesisk og andre østasiatiske språk under Édouard Chavannes.
I 1908 begynte han å arbeide for École Française d'Extrême-Orients avdeling i Hanoi, og beskjeftiget seg med Bakindias språk og folkeskikker.
Sinolog
I 1918 overtok han lærestolen for sinologi ved Collège de France, som etterfølger av sin lærer Édouard Chavannes. Hans nye forskningstyngdepunkt var daoismen; i 1922 offentliggjorde han for første gang en artikkel innen emnet. I 1927 offentliggjorde han La Chine Antique, som ble et standardverk om det gamle Kinas historie, litteratur og filosofi.
I 1930-årene fulgte et høyt antall artikler og andre studier av kinesisk religion, rettsvesen og økonomiske historie. Han etterfulgte Marcel Granet på lærestolen for sinologi ved Sorbonne og var avdelingsdirektør for Kinas religioner ved École Pratique des Hautes Études.
I juli 1944 ble Henri Maspéro arrestert av tyskerne under mistanke om terroristisk aktivitet, ble internert i fengselet i Fresnes og derfra etterhvert deportert til KZ Buchenwald i Tyskland.
Henri Maspéro døde av utmattelse 17. mars 1945 – kort før konsentrasjonen ble befridd av de allierte. Den eneste tyske innehaver av en lærestol i sinologi som den gang ikke var medlem av NSDAP, Erich Haenisch fra Friedrich-Wilhelm-Universität i Berlin, hadde forgjeves forsøkt å få sin franske kollega satt fri.
Henri Maspéros etterfølgere i Paris var Max Kaltenmark og Rik Schipper.
Familie
Henri Maspero giftet seg med Hélène Clerc (1899-1997) og de fikk sønnen Jean i 1925, som ble motstandmann under krigen, frivillig i den amerikanske armé og falt i kamp 8. september 1944. De var også foreldre til skribenten og redaktøren François Maspero.
Nastola
Nastola er en tidligere kommune i landskapet Päijänne-Tavastland i Finland. Kommunen hadde cirka 15 000 innbyggere og et areal på 363,06 km² hvorav 38,04 km² er vann. Nastola ligger mellom to byer: Lahtis og Kouvola. Nastola var en finskspråklig kommune som grenset til kommunene Asikkala, Heinola, Hollola, Itis, Lahtis og Orimattila.
I begynnelsen av 2016 ble Nastola slått sammen med Lahtis.
MT «Berge Bergesen» (1956)
MT «Berge Bergesen» var et tankskip bygget ved Rosenberg Verft som byggenummer 166. Levert til rederiet Sig. Bergesen d.y. & Co. i september 1956. Solgt til India i 1961 der hun hadde to eiere før hun ble hugget i 1977.
Karl Lamprecht
Karl Lamprecht (født 25. februar 1856 i Jessen i Tyskland, død 10. mai 1915 i Leipzig) var en tysk historiker.
Han var professor i historie ved universitetet i Leipzig 1891. Lamprecht dannet en egen skole i historiefaget, hvor det ble lagt vekt på studiet av kulturhistorien og den sosialpsykologisk utvikling i et samfunn. Hans mest kjente verk er Deutsches Wirtschaftsleben im Mittelalter, som kom i tre bind (1885–1887), og Deutsche Geschichte som kom i 12 bind (1891–1909).
Dafnier
Dafnier er en gruppe vannlopper med 4-6 beinpar. De svømmer med det andre av to par følehorn. De blir opp til 5 mm lange, og foretrekker næringsrike tjern og dammer, hvor de lever av planteplankton. Den holder seg helst i store flokker. Den får oksygen fra vannet med gjeller.
Dafnienes foretrukne føde er nettopp de grønnalgene som gjør vannet uklart og forhindrer planter fra å utnytte sollyset. En ferskvannsbiotop hvor det er mange dafnier, får derfor klart vann og god plantevekst. Dette gir i sin tur en langsiktig omsetning av de næringsstoffene som ellers gir grunnlag for algevekst.
Dafniene følger gjerne en bemerkelsesverdig årssyklus. Dafnier som klekkes om våren formerer seg ved hjelp av partenogenese. Dette fortsetter til sent på sommeren. Når den kaldere årstiden nærmer seg, danner hannindivider og paring finner sted. Det legges egg som overvintrer.
Dafnier blir i akvaristikken brukt som fôr til fisk.
Massimo Busacca
Massimo Busacca (født 6. februar 1969 i Bellinzona i Sveits) er en sveitsisk fotballdommer.
Busacca dømte UEFA-cupfinalen mellom Sevilla FC og RCD Espanyol 16. mai 2007.
25. mai 2009 ble han oppnevnt til å dømme Mesterligafinalen mellom FC Barcelona og Manchester United i Roma 27. mai.
Til sammen har han dømt (pr. 15. juni 2009) 26 kamper i Mesterligaen og ni kamper i UEFA-cupen. Han har også dømt 89 kamper i den sveitsiske ligaen.
Busacca dømte flere kamper under fotball-VM 2006 og EURO 2008. Han er en av 38 kandidater til å dømme i verdensmesterskapet i fotball 2010 i Sør-Afrika.
Ming-dynastiets graver
Mingdynastiets graver (kinesisk: 明朝十三陵; pinyin: Míng cháo shí sān líng; ordrett Mingdynastiets tretten graver) ligger rundt 50 kilometer rett nord for Beijing på et sted utpekt av den tredje av Ming-keiserne, Yongle-keiseren (1402 – 1424), som flyttet landets hovedstad fra Nanjing nordover til Beijing. Dette er gravene til tretten keisere fra Ming-dynastiet. Anlegget ligger i sørhellingen under Taishou-fjellet (som opprinnelig het Huangtu-fjellet).
Etter at han hadde foretatt oppbyggingen av sitt keiserpalass inne i Beijing (og som på folkemunne ble hetende Den forbudte by) i 1420, utvalgte Yongle-keiseren sitt gravsted og bygde sitt eget mausoleum.
Det skulle fra og med ham begraves tretten mingkeisere i dette feltet. Gravene til de første to mingkeiserne er imidlertid nær Nanjing (som var deres hovedstad). Heller ikke Jingtai-keiseren ble gravlagt her, ettersom keiserlig begravelse ble nektet av Tianshun-keiseren. I stedet ligger Jingtai-keiseren i et mausoleum vest for Beijing. Chongzhen-keiseren, som hengte seg i april 1644, var den siste som ble begravet her. Hans gravanlegg, kalt Si Ling av Qing-keiseren, er mye mindre enn forgjengernes.
Under Ming-dynastiet var området avsperret for vanlige borgere. Da Li Zichengs opprørshær rykket frem mot Beijing i 1644, var de først innom her og plyndret og brente før de inntok hovedstaden og styrtet Mingdynastiet.
Anlegget er en av de viktigste turistattraksjoner i Beijing, i bydistriktet Changping.
Jan Fredrik Bjørntvedt
Jan Fredrik "Jaffa" Bjørntvedt (født 25. februar 1977) er en norsk tidligere fotballspiller som spilte for Sandefjord Fotball, breddeklubben Volda, Fram Larvik og Runar. Hans posisjon på banen var midtstopper.
Han studerte på medialinja ved Høgskulen i Volda, og jobber nå i NRK. Han startet med å ha innslag på noen av Sandefjords sendinger sammen med Thomas Eftedal mens han var i SF, og han har lenge vist sterk interesse for medie-virksomhet. Bjørntvedt var sammen med Kim Peder Rismyhr vært med å lage tv-serien «Min Idrett» på NRK, hvor de viser frem unge idrettsutøvere i kampen om å bli verdensmestre i idretter som ikke har den bredeste dekning i vanlige idrettssendinger på TV.
Han er daglig leder og innehaver av Jaffa Entertainment.
54 Alexandra
54 Alexandra er en hovedbelteasteroide. Den ble oppdaga den 10. september 1858 av Hermann Mayer Salomon Goldschmidt fra Observatoire de Paris i Paris. Navnet hedrer den tyske oppdageren Alexander von Humboldt, men ble gitt i feminin form ettersom det var tradisjon at alle astroider skulle ha kvinnenavn.
Mats Larsson
Mats Larsson (født 20. mars 1980 i Järna er en svensk langrennsløper. Larsson er sønn av langrennsløperen Gunnar «Hulån» Larsson og konkurrerer for Åsarna IK.
Larsson deltok i sitt første løp i verdenscupen 27. november 1999, i Kiruna på 10 km klassisk, der han ble nummer 50. Han har stått på seierspallen i verdenscupen tre ganger, og fem ganger i stafett. Samtlige individuelle pallplasseringer er i klassisk sprint. Larssons beste distanseløp i verdenscupen er fra Valdidentro i Italia, da han i februar 2009 endte på sjuendeplass i 15 km klassisk.
I 2005 i Oberstdorf deltok Larsson i sitt første VM da han ble nummer 62 på 15 km klassisk. Han fortsatte mesterskapet med å bli nummer seks på sprinten, og han gikk for Sveriges stafettlag som kom på sjuendeplass. Han har deltatt i tre VM. Størst suksess hadde han i Sapporo-VM i 2007 da han tok sølvmedalje på sprinten. I Liberec 2009 deltok Larsson bare i sprintstafetten sammen med Emil Jönsson. De ble nummer seks, 3,8 sekunder fra medalje.
Larsson har gått to løp i OL-sammenheng, begge i Torino 2006. På 15 km i klassisk stil ble han nummer 19, og på stafetten gikk han startetappen for det svenske laget som tok bronse.
De åtte udødelige
De åtte udødelige (kinesisk: 八仙; pinyin: Ba xian – der «xian» er den kinesiske mytologis ord for udødelighet) er hellige skikkelser innen kinesisk mytologi og taoismen. De blir som gruppe for det meste fremstilt ved at de sammen krysser havet og under ferden gjør bruk av sine forskjellige evner og egenskaper (八仙过海; Ba xian guo hai).
De er særlig populære fordi de hjelper alle mennesker i nød – det aspektet ligner den vestlige katolske folkekulturs syv nødhjelpere – og for at de kjemper mot urett og undertrykkelse. De uttrykker de åtte grunnleggende livsbetingelser: Ungdom, alderdom, rikdom, adel, folket, det feminine og det maskuline.
Fylkesvei 2768
Fylkesvei 2768  går mellom Berg og Sagvollen i Kongsberg kommune.
Horace Dove-Edwin
Francis Horace Dove-Edwin (født 10. februar 1967 i Freetown, Sierra Leone) er en tidligere 100 meter-løper som representerte Sierra Leone.
I 1994 oppnådde Dove-Edwin en overraskende sølvmedalje på 100 meter under Samveldelekene, bak storfavoritten Linford Christie, men foran Michael Green og Frankie Fredericks, dermed ble han den første medaljevinner i friidrett for Sierra Leone. Imidlertid ble han to dager senere tatt for bruk av stanozolol, utestengt i to år, og mistet medaljen. Under suspensjonen arbeidet han en kort periode som hjelpetrener for Saudi-Arabias sprintlag under OL 1996. I 1997 under VM mislykket han med å gå videre fra den innledende runden. Tiden 10,65 sekunder viste seg å være for svak. Dette var og hans siste internasjonale konkurranse. Utendørs har Dove-Edwin en personlig rekord på 100 meter på 10,14.
Det skandinaviske korps
Det skandinaviske korps var en militær enhet som ble grunnlagt av Christer Uggla ved boerkrigens utbrudd i 1899, og inngikk i boerrepublikken Transvaals armé. Korpset bestod av til sammen drøyt 100 mann fra Sverige, Finland, Danmark og Norge, og deltok ved beleiringen av Mafeking, slaget ved Magersfontein 10. – 11. desember 1899, der den ble rammet av harde tap. De falne ble begravet på stedet, og flere monumenter ble reist på plassen.
55 Pandora
55 Pandora er en hovedbelteasteroide. Den ble oppdaga den 10. september 1858 av George Mary Searle fra Dudley Observatory i Albany. Den er oppkalt etter den greske mytologiske skikkelsen Pandora.
Tupolev Tu-95
Tupolev Tu-95 (russisk: Туполев Ту-95, NATO-kallenavn: «Bear») er et stort strategisk bombefly med 4 turbopropmotorer, utviklet i Sovjetsamveldet. Maskinen fløy første gang i 1979, og ble satt i produksjon i 1981. Det er anslått at det vil være i tjeneste for Russland inntil minst 2040. En variant av flyet, beregnet for maritim patruljering, kalles Tupolev Tu-142, og det ble også produsert passasjerfly, Tupolev Tu-114, som var basert på Tu-95.
Tupolev Tu-95MS har en rekkevidde på 15 000 kilometer og kan tanke i luften.
Kapasitet er 6 KH-55 kryssermissiler internt i bomberommet (TU-95MS-6) eller 16 KH-55 i bomberommet og på fester under vingene (TU-95MS-16). Russland opererer 64 Tu 95MS, 28 Tu-95MS-6 og 35 Tu-95MS-16, mens Ukraina hadde 23 fly av denne typen. Produksjonen opphørte i 1992.
Tu-95 er det hittil raskeste propelldrevne fly og kan oppnå en topphastighet på 920 km i timen. Tu-95 er et av de mest støyende fly noensinne, spesielt fordi tuppen på propellerbladene beveger seg fortere en lydens hastighet.
Flyet har med ujevne mellomrom tokt over Norskehavet og blir da møtt av norske jagerfly. Denne aktiviteten var høyest under den kalde krigen og har i de siste årene tatt seg opp igjen. Flyet er utstyrt med to 23mm maskinkanoner for selvforsvar.
Al-Farabi
Historikerne er uenige om hans bakgrunn. En del mener at han ble født i det nåværende Turkmenistan, andre at det var i Afghanistan. Det er bevist at han i 901 begynte sin høyere utdanning i Bagdad.
Annabelle Wallace
Biografi
Wallace ble født i Oxford i England, men oppholdt seg mye av sin barndom i Portugal hvor hun gitt på en internasjonal skole. Hun bor i London. Hollywood-skuespilleren Richard Harris er hennes grandonkel.
Al-Farabi
Al-Farabi skapte et detaljert verk som kommenterer det som skulle ha vært ett av Aristoteles' verk. Senere ble det imidlertid oppdaget at det dreide seg om et neoplatonisk verk. Neoplatoniske verk tilskrives ofte Aristoteles da de ble oversatt til arabisk i denne perioden.
Al-Farabi fikk stor innflytelse på datidens musikk, matematikk, medisin og filosofi. Selv ble han sterkt påvirket av Aristoteles og nyplatonismen.
Hans navn kan ha gitt opphav til det portugisiske ordet alfarrábio, som betyr gammel, kjedelig eller tykk bok.
SixAxis
SixAxis (også kjent som SIXAXIS og SixAxis Wireless Controller) er navnet på den offisielle kontrolleren til PlayStation 3. Den fikk navnet etter de tre aksene kontrolleren bruker for å orientere seg om sin posisjon i et rom. Denne funksjonen kom for første gang i denne kontrolleren. Denne ekstrafunksjonen gir spilleren mer følelse av å være i spillet som f. eks. balansere spillfiguren over en line ved å holde kontrolleren i vater.
I tillegg til de seks aksene kontrolleren benytter så er den også trådløs med innebygde oppladbare batterier som holder i omtrent 30 timer i standby modus. Batteriene lades opp av PlayStation 3 konsollen via USB kabler. En annen ny ting ved denne kontrolleren er 4 LED lys i overkant av kontrolleren som viser hvilken kontroller man ha i hånden. Altså om man er spiller 1, 2, 3, 4, 5, 6 eller 7. (Hvis du har nummer fra 5 til 7 blir lysene plusset sammen).
Ale
Ale kan sikte til:
Agliinae
Naglespinnere (slekten Aglia) er en gruppe av sommerfugler som hører til familien påfuglspinnere (Saturniidae). Det er kjent fire arter. Naglespinneren (Aglia tau) finnes i Europa, også i Norge, mens de tre andre artene har begrensede utbredelser i Kina og Japan.
Utseende
Ganske store (vingespenn 70 mm eller mer), gulbrune eller rødbrune spinnere. I alle fall bakvingene har runde øyeflekker med en mer eller mindre «T»-formet hvit flekk i midten.
Kegon-shū
Kegon-shū (katakana: ケゴンシュウ, uttalt [kegõɴ], og i noen dialekter [keŋõɴ]) er den japanske avleggeren av den kinesiske mahāyāna-skolen Huāyán zōng.
Skolen nådde Japan i året 736, da den buddhistiske presten Rōben (689-722), opprinnelig fra Hossoskolen, inviterte den koreanske munken Simsang (kinesisk: Shĕn Xiáng, 審祥, d. 742) til å holde lektyrer om Avataṃsaka sūtraen ved tempelet Konshu-ji.
Keiser Shōmu (724-748) ønsket å styre Japan i henhold til de holografiske prinsipper i Kegon, og grunnla det store klosteret Tōdai-ji (det østlige kloster) som en forlengelse av det vestlige (Konshu-ji). I 752 dedikerte han Daibutsu, den kollossale bronse-statuen av Buddha Vairochana, som var malt av den sør-indiske munken Bodhisena i årene 704-706, til Tōdai-ji. Tempelet er fortsatt hovedsete for Kegon.
Rōben ble den første patriark i Japan. Andre profilerte skikkelser i Japan var hans samtidige Gyōki, som sammen med keiseren deler æren som grunnleggeren av Tōdai-ji, og Gyōnen (1240–1321) som fornyet Kegon-skolen.
Rigsarkivet
Rigsarkivet er en dansk institusjon som samler inn arkivalier fra de sentrale danske myndigheter. I tillegg til dette samles det inn arkiver fra privatpersoner og organisasjoner om man anser deres innhold for å være av varig verdi. Arkivet ble opprettet i 1889 ved sammenslutning av Gehejmearkivet og Kongerigets arkiv.
Rigsarkivet holder til på Slotsholmen med moderne magasiner på Kalvebod Brygge i København, som har erstattet det tidligere fjernmagasinet i Glostrup.
Kjersti Thun
Kjersti Thun (født 18. juni 1974) er en norsk tidligere fotballspiller. Hun spilte for Asker og Konnerud. Thun spilte 12 kamper og skårte ett mål for Norge, og var med på laget som tok bronse under sommer-OL i 1996 i Atlanta.
På klubbnivå ble hun norgesmester med Asker i 2000 og skåret ett mål i finalen mot Bjørnar, og i 2005 med to mål i finalen mot Team Strømmen. Hun ble seriemester og seriens toppskårer med Asker i 1999.
Panagiotis Paraskevopoulos
Panagiotis Paraskevopoulos (gresk: Παναγιώτης Παρασκευόπουλος; født 1875 i Gortynia, død 8. juli 1956 på Korfu) var en gresk friidrettsutøver som deltok i de første moderne olympiske leker 1896 i Athen og OL 1900 i Paris.
Paraskevopoulos kom på andreplass i diskos under OL 1896 i Athen, amerikaneren Robert Garrett vant konkurransen med et kast på 29,15 foran Paraskevopoulos med 28,95.
Fire år senere, under sommer-OL 1900 i Paris kom Paraskevopoulos på fjerdeplass i diskos og i kulestøt ble han nummer fem.
Olaug Bollestad
Olaug Vervik Bollestad (født 4. november 1961) er en norsk politiker (KrF) og stortingsrepresentant for Rogaland siden 2013. Bollestad er fra 13. november 2021 KrFs leder.
Hun var landbruks- og matminister i Erna Solbergs regjering 2019-2021 og bestyrte i tillegg Barne- og familiedepartementet i en kortere periode i september/oktober 2021.
Bollestad er sykepleier av utdannelse og arbeidet som leder på Stavanger universitetssjukehus før hun ble ordfører.
Politisk karriere
Ved stortingsvalget 2013 ble hun valgt inn som stortingsrepresentant fra Rogaland for perioden 2013–2017, etter å ha vært vararepresentant fra 2009. Hun ble gjenvalgt for perioden 2017-2021 og igjen for perioden 2021-2025.
Bollestad var ordfører i Gjesdal fra 2007 til 2013. Før hun overtok ordførervervet hadde hun hatt en periode som kommunestyrerepresentant. Hun etterfulgte Karl Edvard Aksnes fra samme parti. Valget skjedde i et valgteknisk samarbeid mellom KrF og Sp.
I 2008 ble hun valgt til leder i Rogaland Krf. Fra 2015 er hun andre nestleder i KrF nasjonalt. Fra januar til april 2019 var hun konstituert som partileder etter at Knut Arild Hareide trakk seg og inntil Kjell Ingolf Ropstad ble valgt.
Hun var landbruks- og matminister i perioden fra 2019 til regjeringen Solberg gikk av 14. oktober 2021. I tiden 20. september-14. oktober 2021 bestyrte hun også Barne- og familiedepartementet etter at Kjell Ingolf Ropstad trakk seg.